**ZAPISNIK S 38. SJEDNICE ŠKOLSKOG ODBORA**

*U Macincu, 30. prosinca 2015.*

Početak: 9.00

Završetak: 11.00

**Prisutni:**Božena Dogša, Darinka Kirić, Monika Mesarić, Dario Horvat, Ivan Krištofić, Andrea Ermakora

**Nisu prisutni:** Simona Borko, Božidar Kontek

DNEVNI RED:

1. Usvajanje zapisnika prethodne sjednice
2. Rebalans financijskog plana za 2015. godinu
3. Financijski plan za 2016. godinu i projekcije financijskog plana za 2017. i 2018. godinu
4. Plan nabave za 2016. godinu
5. Blagajnički maksimum za 2016. godinu
6. Izdavanje prethodne suglasnosti na temelju pristiglih molbi za radno mjesto učitelja- učenje dopunske/pripremne nastave iz hrvatskog jezika za učenike romske nacionalne manjine na temelju natječaja
7. Izdavanje prethodne suglasnosti na temelju pristiglih molbi za radna mjesta učitelja fizike na temelju natječaja
8. Ostalo

**Ad 1.)** Predsjednica Školskog odbora Simona Borko najavila je i opravdala svoj izostanak sa sjednice Školskog odbora te je sjednicu vodila zamjenica predsjednice Darinka Kirić. Pozdravila je nazočne članove Školskog odbora i pročitala zapisnik s prethodne sjednice koji se jednoglasno usvaja. Zatim je predložila dnevni red koji je jednoglasno prihvaćen.

**Ad 2.)** Zamjenica predsjednice ŠO predala je riječ računovotkinji škole Nataši Kovačić. Planirani prihodi u 2015. godini iznosili su 7.442.404,00 kn. Rashodi u 2015. godini iznosili su 7.753.880,00 kn. Najveća odstupanja od plana vezana su uz plaće i naknade, jer su se mijenjale i zakonske regulative u vezi istih, tj. dodatak na plaće i vraćanje jubilarnih naknada. Kod prihoda najveća odstupanja vidljiva su kod prihoda po posebnim propisima i prihoda od ureda nacionalne Manjine. Računovotkinja je objasnila zašto su nastala odstupanja: prihodi po posebnim propisima – projekt Školski gablec Ministarstva socijalne skrbi te Crvenog križa, u okviru kojeg su osigurana sredstva za besplatni topli obrok kroz cijelu godinu te prihod od ureda nacionalne Manjine od 15000,00 kn koji je potrošen za pribor učenika.

**Ad 3.)** Računovotkinja škole, gospođa Nataša Kovačić predstavila je financijski plan za 2016. godinu. U financijskom planu za 2016. godinu planirani prihodi i rashodi iznose 7.731.202,00 kn. Rashodi za nabavu nefinancijske imovine iznose 52.000,00 kn zbog nabave informatičke opreme radi uvođenja e- imenika u školu.

Projekcije plana za 2017. i 2018. godinu iznose 7.731.202,00 kn i to na temelju plana za 2016. godinu, one su identične prema Metodologiji za izradu tih projekcija izdanoj od Međimurske županije.

**Ad 4.)** Plan nabave za 2016. godinu izrađen je na bazi financijskog plana za 2016. godinu. Za materijalne troškove i energiju planira se 612.330 kn, a za usluge 199.602 kn. Svi prisutni članovi Školskog odbora prihvatili su plan nabave za 2016. godinu.

**Ad 5.)** Računovotkinja škole, gospođa Nataša Kovačić predložila je blagajnički maksimum. Dosadašnje iskustvo pokazalo je da je preporučeni iznos do 5000,00 kn. Svi članovi ŠO donjeli su jednoglasnu odluku o blagajničkom maksimumu do 5000,00 kn.

**Ad 6.)** Članovi Školskog odbora razmotrili su osam zamolbi koje su pristigle na natječaj za radno mjesto učitelja - učenje dopunske/pripremne nastave iz hrvatskog jezika za učenike romske nacionalne manjine.Od pristiglih zamolbi odabrana je Sanja Vebarić, dipl. učitelj razredne nastave i hrvatskog jezika. Članovi Školskog odbora jednoglasno su donijeli prethodnu suglasnost za zasnivanje radnog odnosa na određeno vrijeme, do kraja šestog mjeseca.

**Ad 7.)** Članovi Školskog odbora pristupili su razmatranju pristiglih zamolbi za radno mjesto učitelja fizike. Na natječaj su pristigle tri zamolbe, od čega jedna zamolba u potpunosti udovoljava uvjetima natječaja, dr. sc. Slaven Šuba dipl. ing. fizike s pedagoškim kompetencijama ali gospodin dr. sc. Slaven Šuba povlači kandidaturu.Na prijedlog ravnateljice odabran je Sandro Balašković, dipl. ing. građevinarstva s pedagoškim kompetencijama, koji je radio na poslovima učitelja matematike do kraja prvog polugodišta kao zamjena za učiteljicu Tinu Ladić koja se vraća s porodiljnog dopusta.Članovi Školskog odbora jednoglasno su donijeli prethodnu suglasnost za zasnivanje radnog odnosa na određeno vrijeme, do pet mjeseci.

**Ad 8.)**Nije bilo dodatnih pitanja, niti komentara te je sjednica ŠO završena u 11.00 sati.

ZAPISNIČARKA: PREDSJEDNICA ŠO:

Monika Mesarić Simona Borko